**Τεχνολογικό Πανεπιστήμιο Κύπρου**

**Τμήμα Ηλεκτρολόγων Μηχανικών και Μηχανικών Η/Υ και Πληροφορικής**

**Φθινοπωρινό Εξάμηνο 2013 - 2014**

**ΜΗΥΠ 323: Αρχιτεκτονικη Η/Υ**

**Μιχάλης Προδρόμου – Μαριαλένα Σιαμμά**

**Τελική Εργασία – Αναφορά 3ου Milestone**

**Εισαγωγή:**

Ο κώδικας του προγράμματός μας αποτελείται συνολικά από 5 διαφορετικά κομμάτια. Υπάρχει το source.c και τέσσερα διαφορετικά header files, η λειτουργία των οποίων περιγράφεται πιο κάτω. Ο λόγος που χωρίσαμε με αυτόν τον τρόπο τον κώδικά μας είναι για να πετύχουμε καλύτερη σύνταξη, πιο εύκολη οργάνωση και να είναι το πρόγραμμα όσο το δυνατόν πιο ευκολοκατανόητο. Με αυτό τον διαχωρισμό, ήταν πιο εύκολη και η υλοποίηση κάποιων ανεξάρτητων κομματιών του κώδικα, τα οποία έπρεπε να γράψει ή να αλλάξει μόνο το ένα άτομο από την ομάδα, στις περιπτώσεις όπου δεν ήταν δυνατό να γίνει κάποια συνάντηση μεταξύ των ατόμων που την αποτελούν.

**Περιγραφή λειτουργίας προγράμματος:**

1. Αρχικά ο χρήστης θα πρέπει να περάσει όλες τις τιμές των παραμέτρων του προγράμματος στο αρχείο παραμέτρων*.*  Βάση αυτών των παραμέτρων, θα γίνονται οι υπολογισμοί για τα πεδία των tag, index και block offset σε μετέπειτα στάδιο.
2. Αφού δηλωθούν οι παράμετροι από τον χρήστη, μπορούμε να εκτελέσουμε το κυρίως πρόγραμμα το οποίο βρίσκεται στο αρχείο *Source.c* και περιλαμβάνει την συνάρτηση *main().* Εδώ αρχικά κάνουμε include όλα τα υπόλοιπα header files , έτσι ώστε να μπορούμε να χρησιμοποιήσουμε τις συναρτήσεις που περιέχονται σε αυτά τα αρχεία, στην συνέχεια του προγράμματος. Ακολουθούν διάφορες δηλώσεις μεταβλητών τις οποίες χρησιμοποιεί το πρόγραμμα, καθώς και το κάλεσμα της συνάρτησης ParserParameters*(),* η οποία βρίσκεται στο αρχείο ParserParameters.h.
3. **ParserParameter.h:** Σε αυτό το αρχείο πραγματοποιείται το διάβασμα των παραμέτρων που έδωσε ο χρήστης στο αρχείο παραμέτων. Αρχικά αποθηκεύονται σε μεταβλητές αυτού του αρχείου και όταν τελειώσει το διαβασμα όλου του αρχείου παραμέτρων θα επιστραφούν στο κυρίως πρόγραμμα ( main() ).
4. Ακολούθως η ροή του προγράμματος μεταφέρεται στο αρχείο ***Structures.h******:*** Σε αυτό το αρχείο γίνονται όλοι οι μαθηματικοί υπολογισμοί που χρειάζονται για την εύρεση των αριθμών των ψηφίων που απαιτούνται για το κάθε πεδίο (πχ: πόσα ψηφία χρειάζονται για την αναπαράσταση του πεδίου Index για μία διεύθυνση), ανάλογα με τις παραμέτρους που έδωσε ο χρήστης στο αρχείο παραμέτρων. Οι τιμές τους, αντιγράφονται σε άλλες μεταβλητές έτσι ώστε να μπορούν να χρησιμοποιηθούν σε μετέπειτα στάδιο σε μαθηματικές πράξεις όπως είναι οι λογάριθμοι, στην μορφή την οποία όμως τις θέλουμε (τον τύπο μίας μεταβλητής, π.χ να είναι τύπου Integer). Επίσης σε αυτό το σημείο, πραγματοποιούνται οι περισσότεροι έλεγχοι πάνω στις παραμέτρους που όρισε ο χρήστης. Μερικά παραδείγματα ελέγχων είναι:
   * 1. Αν τα μεγέθη των μνημών και της λέξης είναι θετικοί αριθμοί και στη δύναμη του 2. (O 2ος έλεγχος γίνεται με την βοήθεια της λογικής πράξης AND, μεταξύ της τιμής μίας μεταβλητής και της ίδιας τιμής αλλά μειωμένης κατά 1, βλέποντας κατά πόσο το αποτέλεσμα της πράξης είναι 0 ή όχι)
     2. Αν ο χρήστης επέλεξε μόνο μία απο τις τρεις διαφορετικές αρχιτεκτονικές. (Direct Map, N-Way Set Associative ή Fully Associative)
     3. Αν η κρυφή μνήμη είναι μικρότερη από την κύρια μνήμη.

Αν όλοι οι παράμετροι περάσουν επιτυχώς όλους τους ελέγχους, τότε η σύναρτηση *structures* θα επιστρέψει στο κυρίως πρόγραμμα, τον αριθμό των ψηφίων που χρειάζονται για το κάθε πεδίο, ανάλογα με το τι αρχιτεκτονική ακολουθεί η υλοποίησή μας. Αν όχι, τότε θα εμφανιστεί το κατάλληλο μήνυμα λάθους στην οθόνη, το οποίο θα ενημερώνει τον χρήστη για το πρόβλημα και η εκτέλεση του προγράμματος θα τερματιστεί. Στην συνάρτηση αυτή τώρα, υπολογίζονται και τα σημεία διευθυνσοποίησης για την L2 cache, μιας και είτε είναι ενεργοποιημένη είτε όχι, δεν δημιουργεί πρόβλημα αυτό.

1. Η συνέχεια του προγράμματος βρίσκεται και πάλι στην *main()* συνάρτηση. Στο σημείο εκείνο, εκτελείται ένα for loop το οποίο με τη κατάλληλη χρήση των συναρτήσεων srand() και rand(), δημιουργεί και αποθηκεύει στο αρχείο *DataFile*, ένα σύνολο εντολών και διευθύνσεων (σε δεκαδική μορφή). Το σύνολο των εντολών και διευθύνσεων, καθορίζεται από τις τιμές των παραμέτρων που δηλώνονται στο header file *Libraries\_and\_Defines*. Γενικά, το πρόγραμμά μας δημιουργεί μια τυχαία εντολή και μια τυχαία διεύθυνση, στη συνέχεια μεταφράζει την δεκαδική αυτή διεύθυνση σε δυαδική και στο τέλος, γράφει όλες αυτές τις πληροφορίες που παράχθηκαν στο αρχείο δεδομένων. Σε αυτό το σημείο του κώδικα είναι υλοποιημένος και ο έλεγχος για το πόσο συχνά μπορεί να γίνεται flush η κρυφή μνήμη, το οποίο αποτελεί μία ανάγκη για την σωστή λειτουργία του προγράμματος.
2. Κάθε φορά που το πρόγραμμα δημιουργεί μια τυχαία διεύθυνση, καλεί και την συνάρτηση *DecimalToBinary* η οποία βρίσκεται στο αρχείο *Converter.h* . Σε αυτό το αρχείο υπάρχει ένας απλός κώδικας, ο οποίος υλοποιεί την μετάφραση της δεκαδικής διεύθυνσης σε δυαδική και αποθηκεύει το αποτέλεσμα bit by bit (0 ή 1 κάθε φορά) σε έναν πίνακα. Αυτόν το πίνακα τον χρησιμοποιούμε στην συνέχεια για να τυπώσουμε την δυαδική διεύθυνση στο αρχείο δεδομένων. Για να γίνει η μετατροπή αυτή, γίνεται η πράξη της διαίρεσης του δεκαδικού αριθμού με τον αριθμό 2, μέχρι να φτάσει στην τελική του μορφή (1) καθώς υπολογίζεται κάθε φορά το υπόλοιπο.
3. Μετά, το κυρίως πρόγραμμα καλεί την συνάρτηση *parser* η οποία βρίσκεται στο αρχείο *parser.h,* ώστε να διαβάσει το αρχειο δεδομένων και να εκτυπώσει τα ανάλογα μηνύματα στο Οutput file. Επίσης εδώ υλοποιούνται και όλες οι λίστες απο structs ανάλογα με την αρχιτεκτονική που επέλεξε ο χρήστης.
4. Στο αρχείο *Parser.h,* χρησιμοποιούμε δύο διαφορετικούς δείκτες σε αρχεία, έναν στο αρχείο δεδομένων για ανάγνωση και έναν στο αρχείο εξόδου για εγγραφή. Ο parser μας εκτελεί ένα for loop ίδιου μεγέθους με αυτό του κυρίους προγράμματος. Σε κάθε κύκλο του, διαβάζεται ένας χαρακτήρας από το αρχείο δεδομένων. Αρχικά, διαβάζεται ο πρώτος χαρακτήρας που βρίσκεται στην συγκεκριμένη γραμμή, και ανάλογα από το ποιος χαρακτήρας(R: Read, M:Modify, W:Write, F:Flush) είναι, εκτελείται ένα από τα τέσσερα cases. Αν το πρώτο γράμμα ήταν F τότε θα τυπώσουμε στο output file την λέξη FLUSH και θα εκκενώσουμε όλα τα δεδομένα της λίστας και θα θέσουμε ξανά όλα τα valid με 0. Ακολουθεί ένα while το οποίο θα μας μεταφέρει στην αμέσως επόμενη γραμμή για να την διαβάσουμε.

Αν όμως το πρώτο γράμμα ήταν W, R ή M τότε εκτυπώνουμε το ανάλογο μήνυμα στο output file (Write, Read, Modify) και χρησιμοποιώντας ένα loop, τυπώνουμε δίπλα την δυαδική διεύθυνση που του αντιστοιχεί, ψηφίο προς ψηφίο. Κάθε φορά που διαβάζουμε ένα ψηφίο της δυαδικής διέυθυνσης από το αρχείο δεδομένων και το μεταφέρουμε στο output file, το αποθηκεύουμε και σε ένα πίνακα. Στη συνέχεια, χρησιμοποιώντας τρία διαφορετικά loops, τυπώνουμε τα ψηφία των πεδίων tag, index και block offset.

Γενικά σε αυτό το αρχείο, υλοποιούνται οι δομές (structs) και οι λίστες (dynamic) για κάθε αρχιτεκτονική. Για παράδειγμα στην Direct Mapped Αρχιτεκτονική, δημιουργούνται τόσοι κόμβοι όσος είναι ο αριθμός των index μας, δηλαδή των Cache entries. Η N-Way Set Associative, λειτουργεί παρόμοια με την 1η αρχιτεκτονική, δηλαδή κινείται με βάση το Index, αλλά για κάθε index δημιουργούνται τόσοι κόμβοι όσα είναι τα Ways που δόθηκαν στο Parameters file. Αντίθετα στην Fully Associative, δημιουργούνται κόμβοι ανάλογα με το Tag των αναφορών, αφού δεν υπάρχει Index στην αρχιτεκτονική αυτή.

Ακολούθως γίνονται όλοι οι σχετικοί έλεγχοι που χρειάζονται για να υπολογιστεί αν η αναφορά στην κρυφή μνήμη ήταν επιτυχή, δηλαδή αν υπήρχε το ίδιο (Index,) Tag και η ίδια διεύθυνση στη σωστή θέση του Block Offset του κόμβου ή αποτυχημένη, δηλαδή αν κάτι από τα πιο πάνω διέφερε με αποτέλεσμα ανάλογα από το αν ήταν εντολή Read/Modify ή Write γράφουμε τη σωστή αναφορά διεύθυνσης στην Cache. Μετά γίνεται ο υπολογισμός των κύκλων που χρειάστηκαν, ανάλογα με την πολιτική εγγραφής που ισχύει (FIFO, LRU, Random) και τα δεδομένα που πήραμε από το αρχείο *Parameters\_File*. Στη συνέχεια τυπώνουμε στο output file το αν ήταν hit ή miss, τον τύπο του miss και τους κύκλους που χρειάστηκε η συγκκριμένη αναφορά.

Αυτή η διαδικασία γίνεται για κάθε γραμμή του αρχείου δεδομένων και όταν διαβαστούν επιτυχώς όλες οι γραμμές τους, υπολογίζονται τα στατιστικά δεοδομένα που πρέπει να επιστρέφονται και να εμφανίζονται στην οθόνη. Τέλος κλείνουμε τα δύο αρχεία και επιστρέφουμε την εκτέλεση του προγράμματος στο source.c όπου και τελειώνει η εκτέλεση του προγράμματος μας, όπως και στο Milestone 2. Η διαφορά με το προηγούμενο Milestone, είναι ότι τώρα το πρόγραμμα τρέχει για διάφορες τιμές της Cache, ανά κάθε compile , μέσω κάποιων εντολών for που εκτελέσαμε (γίνεται για όλους τους πιθανούς συνδυασμούς οι οποίοι δόθηκαν στο αρχείο παραμέτρων, οι οποίοι όμως ακολουθούσαν κάποιες απαιτήσεις π.χ να είναι στην δύναμη του 2, η L1 Cache να είναι μεγαλύτερη από την L2 κ.λπ . Μέσα σε αυτές τις εντολές for, κάθε φορά καλούσαμε τις συναρτήσεις οι οποίες αφού υπολόγιζαν τα bit για Index, για Tag κ.λπ, χειρίζονταν κάθε διεύθυνση ανάλογα με την αρχιτεκτονική και την ενέργειά (M, F ,W, R) τους, όπως και στο προηγούμενο Milestone. Αναγκαστικά, έχουν εισαχθεί νέοι όροι στο πρόγραμμα, από την στιγμή που η Victim Cache αποτελεί μία μνήμη στην οποία μεταφέρεται ένα στοιχείο αν αυτό φύγει από την L1 (ή την L2 σε περίπτωση που είναι ενεργοποιημένη), άρα με πολιτική FIFO, εκδιώκει κάποιο στοιχείο στην περίπτωση όπου γεμίσει. Όσο αφορά την L2, ανάλογα με το αν ο συνδυασμός L1-L2 είναι Exclusive (πάντα πρέπει να υπάρχει μόνο σε μία από τις δύο Cache κάποιο στοιχείο) ή Inclusive (πρέπει να υπάρχει και στις δύο μνήμες ένα στοιχείο), γράφονταν και διαγράφονταν στοιχεία από αυτές, ή μεταφέρονταν προς την Victim Cache.

**Προβλήματα και Δυσκολίες που Αντιμετωπίσαμε:**

* Πάρα Πολύ περιορισμένος χρόνος για την υλοποίησή του
* Έπρεπε να υπάρχει πολύ καλή κατανόηση της θεωρίας ακόμη και σε πολύ μεγάλες λεπτομέρειές της
* Ισχύουν επίσης κάποιες από τις δυσκολίες που υπήρξαν και στα προηγούμενα Milestones

**Διαχωρισμός διεργασιών:**

* Οι συναντήσεις μας για το milestone αυτό ήταν σχεδόν ανύπαρκτες. Δεν υπήρχε χρόνος για να δουλέψει κάποιο από τα άτομα της ομάδας και ο φόρτος εργασίας του καθενός ήταν πολύ μεγάλος, γι’ αυτό και το πρόγραμμα δεν προχώρησε στον βαθμό που θα έπρεπε παρόλο που υπήρχε η γνώση της θεωρίας για να υλοποιηθούν και άλλα του μέρη. Έτσι θεωρήσαμε πιο σωστό στο συγκεκριμένο milestone, να προσπαθήσουμε να δουλέψουμε και οι δύο μας στο ίδιο θέμα, ώστε να περιορίσουμε το τι είχαμε να υλοποιήσουμε και να παραδώσουμε στον σωστό χρόνο έστω και ένα μικρό μέρος του κώδικα. Το κομμάτι στο οποίο έγινε η κυριότερη προσπάθεια υλοποίησης, ήταν η Victim Cache, στην περίπτωση όπου δεν υπήρχε L2 Cache (Level 2).